Fenoz, evel ma oa raktreset, ez eus bet embannet e nevezentizoù gant Microsoft da ved ar c'hoarioù-video. Xbox hepken, gwazh a-se evit ar PC… Tsss. Me boñ, ul lodenn vras eus ar  prezegennaouiñ ha diskouez c'hoarioù a oa kreizennet war Kinect (a oa anvet Natal a-raok), o respont d'ar Wii (gant dale :p Go Big N !). Ha ret eo anzav e seblant dedennus a-walc'h, evit un nebeud abegoù… Met da gentañ e veze kinniget ar c'hoarioù bras da zont, Call of Duty, Halo, Fable, Metal Gear, Forza, ar vandennad, pe'a. Netra dianav da vat, war bouez ar Metal Gear marteze, ma vezer ennañ Raiden ez-yaouank kentoc'h eget Snake (n'eo ket anvet 'Rising' evit netra), hag ur sistem siñpa a-walc'h a seblant bezañ gant kas ar c'hatana; e fin ar videoig kinnig e veze gwelet an dudenn o troc'hañ ur bastekenn a dammoù munud, resis tre, farsus a-walc'h ^^ Met boñ, c'hoarioù paw paw vroum vroum, dre-vras ^^